Արշակ Մամիկոնյան
Արշակ Սարգսի Մամիկոնյան (), հայ դերասան։ ՀԽՍՀ վաստակավոր արտիստ (1928)։

Կենսագրություն 

Արշակ Մամիկոնյանը ծնվել է Թիֆլիսում, ավարտել է Մոսկվայի Լազարյան ճեմարանը։ 1886-1887 թվականներին, երբ Պետրոս Ադամյանն ու Ստեփան Սաֆրազյանը հանդես են գալիս Մոսկվայում, Արշակը մասնակցում է նրանց ներկայացումներին։

1890 թվականին, ավարտելով Մոսկվայի Լազարյան ճեմարանի արևելյան լեզուների բաժինը, Արշակ Մամիկոնյանը վերադառնում է Թիֆլիս, ընդունվում Հայոց դրամատիկական թատրոնի խումբ։ Շուրջ տասը տարի խաղացել է նաև Ի. Փիթոևի ռուսական թատրոնում։ 1921-1923 թվականներին եղել է Երևանի Առաջին պետթատրոնի դերասան և հիմնադիրներից մեկը։ 1929 թվականից աշխատել է Թբիլիսիի Պետրոս Ադամյանի անվան հայկական դրամատիկական թատրոնում` որպես դերասան։ Հանդես է եկել կոմիկական դերերով, որոնք աչքի են ընկել վարակիչ հումորով և կերպարի գունագեղությամբ։

Խաղացած դերերը թատրոնում 
 Բարթոլո՝ «Սևիլյան սափրիչ»
 Զեմլյանիկա՝ «Ռևիզոր»
 Սոլոմոն՝ «Քին»
 Լուկա՝ «Հատակում»
 Պոլոնիուս՝ «Համլետ»
 Կակուլի՝ «Պեպո»
 Ոսկան՝ «Չար ոգի»

Ծանոթագրություններ

Արտաքին հղումներ 
Արշակ Մամիկոնյան

Հայ դերասաններ
1872 ծնունդներ
1937 մահեր
Մամիկոնյաններ
Դեկտեմբերի 18 ծնունդներ
Նոյեմբերի 2 մահեր
Թիֆլիս քաղաքում ծնվածներ
Թբիլիսի քաղաքում մահացածներ
ՀԽՍՀ վաստակավոր արտիստներ
Լազարյան ճեմարանի սաներ